Il-Qorti ordnat lil-Lombard Bank biex iħallas kwart ta’ miljun dollaru Amerikan lil żewġ klijenti tiegħu li kellhom kont konġunt. Dan wara li din is-somma ġiet irtirata mill-kont tagħhom. Il-bank sostna li kellu fax b’talba biex dawn il-flus jiġu trasferiti f’bank Albaniz. Il-klijenti caħdu li huma taw xi awtorizazzjoni għal dan it-trasferiment ta’ fondi u qalu li l-firma fuq l-fax mhix tagħhom. Il-Bank sostna ukoll li kellu l-awtorizazzjoni biex jaccetta struzzjonijiet bil-fax. Madankollu l-Qorti qalet li l-bank naqas li jimxi b’kawtela meta ittrasferixxa l-flus.